Foto: U.S. Geological Survey Meksika qirg‘oqlarida sunami to‘lqinlari qayd etildi. Bu haqda sunamilar haqida ogohlantirish Tinch okeani markazi saytida xabar berilgan. To‘lqinlar balandligi uch metrga yetmoqda, ular Meksika qirg‘oqlariga xavf uyg‘otishi mumkin ekani aytilmoqda. Shuningdek, balandligi 0,3 dan 1 metrga qadar bo‘lgan to‘lqinlar Gvatemala, Salvador, Fiji, Samoa, Ekvador va Yangi Zelandiya qirg‘oqlariga ham yetib borishi ehtimolga yaqin. Avvalroq Meksika qirg‘oqlarida juda kuchli zilzila yuz bergani, sunami xavfi e’lon qilingani xabar berilgandi.